สวัสดีค่ะ เมื่อวันที่21/2/61 ไปถอนฟันผุมาค่ะเป็นฟันกรามซี่รองสุดท้าย ตอนถอนเสร็จก็กัดผ้าก็อซปกติ จนเลือดหายหยุดมีลิ่มเลือดปิดอยู่ปกติค่ะ พอมาวันนี้22/2/61 รู้สึกปวดมากๆหลังจากที่ยาชาหาย ตอนแรกปวดนิดหน่อย หน่วงที่หู พอเข้าบ่ายสามโมงเย็นเริ่มมีอาการปวดหลัง น้ำตาไหลเลยค่ะ จนตอนนี้สองทุ่มแล้วก็ยังปวดไม่หาย อาการปวดคือ ปวดที่ถอนฟันมา กับปวดมากๆที่หูค่ะ บิ่มเลือดยังอยู่ปกตินะคะ มีอาการหน้าบวมข้างที่ถอนด้วยค่ะ กินยาก็ยังไม่หายปวดค่ะ
สวัสดีครับสำหรับการปวดหลังจากการถอนฟัน มักเกิดจากกระบวนการอักเสบ(Inflammatory process) การรักษาการอักเสบระยะเฉียบพลันได้แก่1.การใช้ยาแก้ปวด Paracetamol2.การใช้ยาแก้ปวดกลุ่ม NSAIDs ทั้งรับประทานและฉีด3.การใช้ความเย็นประคบหากอาการปวดไม่บรรเทา อาจเกิดจากการอักเสบร่วมกับภาวะติดเชื้อแบคทีเรียในช่องปากแทรกซ้อนได้ ในเบื่องต้นแนะนำให้รับประทานยา และประคบเย็นก่อน หากอาการไม่บรรเทาแนะนำให้มารับการตรวจอีกครั้งครับ